b'\n_START_ARTICLE_\nMiyavi\n_START_SECTION_\nLapsep\xc3\xb5lv\n_START_PARAGRAPH_\nMiyavi ema on jaapanlane ja isa on teise p\xc3\xb5lvkonna Zainichi korealane. Ta vanemad lahutasid, kui Miyavi oli alles v\xc3\xa4ike. Vahetult p\xc3\xa4rast seda kolis Miyavi koos emaga Kawanishisse Hy\xc5\x8dgo prefektuuris, et olla l\xc3\xa4hemal oma emapoolsetele vanavanematele. Miyavi on \xc3\xb6elnud, et lapsena meeldis talle m\xc3\xa4ngida jalgpalli ja muusikaga hakkas ta tegelema alles 15-aastaselt, kui vigastus ei v\xc3\xb5imaldanud tal enam palli m\xc3\xa4ngida.\n_START_SECTION_\nDu\xc3\xa9 le quartz ja indie ajastu\n_START_PARAGRAPH_\n1999. aastal liitus tollal 18-aastane Miyavi visual kei b\xc3\xa4ndiga Du\xc3\xa9 le quartz. B\xc3\xa4nd lagunes 2002. aastal ning varsti p\xc3\xa4rast seda andis Miyavi v\xc3\xa4lja oma esimese sooloplaadi indie plaadifirma PS Company juures. Miyavi iseseisvusega kaasnenud suur stiilimuutus muutis tugevalt ka tema kuulajaskonna koosseisu. Enamus eelnevast kuulajaskonnast asendus hoopis teistsuguse muusika eelistajatega._NEWLINE_2004. aastal n\xc3\xa4gi ilmavalgust ka Miyavi film "Ore-sama"(\xe3\x81\x8a\xe3\x82\x8c\xe3\x81\x95\xe3\x81\xbe). _NEWLINE_Tema 2004. aasta singel "Ashita, Genki ni Naare" saavutas Oriconi indie-muusika tabelis esikoha.\n_START_SECTION_\nUniversal Records ja popi/akustika ajastu\n_START_PARAGRAPH_\n2004. aasta l\xc3\xb5pus s\xc3\xb5lmis ta lepingu Universal Records Japan\'i plaadifirmaga ja sellega seoses muutis oma esinejanime Myv\'ks, kuigi ajakirjad ja ka ta oma veebileht kasutavad siiani nime Miyavi. _NEWLINE_Esimene singel Universal Recordsi all, "Rock no Gyakush\xc5\xab -Super Star no J\xc5\x8dken-" anti v\xc3\xa4lja novembris 2004. 2005. aasta juunis anti v\xc3\xa4lja ka esimene plaat, Miyavism._NEWLINE_2005. aasta l\xc3\xb5pu poole ja enamuse 2006. aastast keskendus Miyavi akustilisele ja pop helistikule, mis kajastub tugevalt tema teisel ja kolmandal plaadil, Myv Pops ja Miyaviuta~Dokusou~, mis anti v\xc3\xa4lja 2006. augustis ja septembris.\n_START_SECTION_\nUSA deb\xc3\xbc\xc3\xbct, Neo Visualism ja Skin\n_START_PARAGRAPH_\n25. mail 2007 teatati Miyavi osalusest Jaapani "superb\xc3\xa4ndis" Skin, mis koosneb Miyavist, Yoshikist, Gacktist ja Sugizost. Nende esimene kontsert toimus 29. juunil 2007 Anime Expo\'l Californias._NEWLINE_17. veebruaril 2008 toimus Las Vegases MGM Grandis Miyavi soolokontsert. _NEWLINE_2007. aasta novembris andis Miyavi v\xc3\xa4lja uue singli "Subarashikikana, kono sekai \xe2\x80\x93 What A Wonderful World" _NEWLINE_16. juulil algas Miyavi kontsert-tuur " The beginning of Neo Visualism", mis toimus Jaapanis ja Koreas._NEWLINE_2008. m\xc3\xa4rtsis ilmus tema album ""This Iz the Japanese Kabuki Rock". _NEWLINE_Sellega seoses toimus ka Miyavi esimene maailmaturnee, mille k\xc3\xa4igus ta reisis P\xc3\xb5hja- ja L\xc3\xb5una-Ameerikas, Euroopas, Mandri-Aasias, Taiwanis ja Jaapanis. Turnee k\xc3\xa4igus k\xc3\xbclastas Miyavi ka Helsingit, kus ta andis Tavastia klubis kaks kontserti. Tuur l\xc3\xb5ppes 17. augustil Tokyos.\n_START_SECTION_\nIsiklik elu\n_START_PARAGRAPH_\n14. m\xc3\xa4rtsil 2009 abiellus Miyavi jaapani poplaulja Melodyga._NEWLINE_29. juulil 2009 s\xc3\xbcndis Melodyl ja Miyavil t\xc3\xbctar Lovelie Miyavi Ishihara (\xe7\x9f\xb3\xe5\x8e\x9f \xe6\x84\x9b\xe7\x90\x86 \xe9\x9b\x85 Ishihara Airi Miyavi). M\xc3\xa4rgid, mida Lovelie nimes kasutati, t\xc3\xa4hendavad t\xc3\xb5lkes \'armastuse p\xc3\xb5hjus\'._NEWLINE_4. juulil 2010, ainult kolm n\xc3\xa4dalat ja neli p\xc3\xa4eva enne Lovelie esimest s\xc3\xbcnnip\xc3\xa4eva, teatas Miyavi oma Myspace blogis, et Melody ootab nende teist last._NEWLINE_21. oktoobril 2010 teatas Miyavi oma Twitteris, et tema teine t\xc3\xbctar Jewelie Aoi Ishihara on s\xc3\xbcndinud.'